
Дисциплината ЛЯТНА УЧЕБНА ПРАКТИКА е естествено и закономерно продължение на учебния процес и в частност обучението по дисциплините - иконопис, стенопис, композиция, иконография, богословие и символика, храмова архитектура. 

Упражненията в тази дисциплина се провеждат в реална архитектурна среда -  посещения на църкви със средновековни, късно средновековни и възрожденски стенописи и икони; разглеждане на музейни колекции от произведения на църковното християнско изкуство у нас и в чужбина. Целта е затвърждаване на придобитите знания по изброените по-горе дисциплини чрез пряк контакт и наблюдение на произведенията на църковното изкуство. Паралелно студентите ще се запознават с технико-технологични особености при  изпълнението на творби от различните видове, както и с основни принципи по тяхното опазване.

По време на учебната практика на студентите ще бъдат възлагани практически задачи за рисунъчно заснемане на композиционни схеми на стенописи в обособени части на архитектурното пространство или цялостно заснемане на иконостаси, църковен мебелиар и утвар.


ОЦЕНЯВАНЕ
[bookmark: _Hlk536384606]Текуща оценка в края на ІV и VІ семестър. Контролните проверки по ЛЯТНА УЧЕБНА ПРАКТИКА КОМПОЗИЦИЯ се провеждат в края на ІV и VІ семестър, като студентите представят курсовите си задачи, които се обсъждат и оценяват на  конферанс. 
